标题：880年
中国纪年
880年，唐僖宗惠圣恭定孝皇帝广明元年
历史大事
改元广明
广明元年（八八0）一月一日，改元，以乾符七年为广明元年。
安南军乱
广明元年（八八0）三月，安南（今越南河内）军乱。节度使曾衮躲避出城，诸道兵戍邕管者往往外城归于曾衮。
荆南兵变
山南东道节度使刘巨容在荆门（今湖北）大破黄巢农民军，乘胜追至江陵，欲“留贼以为富贵之资”而停止追击。广明元年（八八0）四月还襄阳。江陵城荆南监军杨复光乃以忠武都将宋浩权知府事，泰宁都将段彦暮以兵守城。其月，诏宋浩为荆南安抚使，彦暮耻居其下，趁浩杖罚士兵之时，挟刀入府杀浩及其二子。杨复光乃上奏称宋浩残酷，为众所诛。诏段彦暮为朗州刺史，以工部侍郎郑绍业为荆南节度使。
黄巢战江南
广明元年（八八0）初，黄巢离鄂（今湖北武昌）东进，数月间连下饶（今江西波阳）、信（上饶）、池（今安徽贵池）、歙（歙县）婺（今浙江金华）、睦（建德）等州。高骈遣其将张璘渡江南下，四月，攻陷饶州，在大云仓击败黄巢军。黄巢利用高骈骄矜狂妄，急于立功，以及敌人的内部矛盾，一面贿赂张璘，一面向高骈假意乞降，有意麻痹敌人。当高骈遣散各道军队后，黄巢在信州一举攻杀张璘，势复振。六月，黄巢克宣州（今安徽宣城）。唐廷责备高骈。
刘汉宏叛后复降
广明元年（八八0）五月，原唐江陵守将刘汉宏帅众叛唐后，部众浸盛，攻掠宋（今河南商丘）、兖（今山东）境。十一日，唐征东方宣武、忠武、义成、天平、泰宁、平卢、感化等诸道兵进讨。六月，刘汉宏又南掠申（今河南信阳）、光（今河南潢川）。七月，请降，被唐任为宿州刺史。
李琢败沙陀
广明元年（八八0）四月十四日，以名将李晟之孙、太仆卿李琢督蔚（今山西灵丘）、朔（今山西朔县）等州，不日又任为蔚朔节度使，仍任招讨都统。六月，李琢将兵万人屯代州（今山西代县），与卢龙镇兵、吐谷浑兵共讨沙陀。李克用遣军抵抗，吐谷浑都督赫连铎说李克用部大将高文集归降，文集乃率二千沙陀来降，沙陀酋长李友金等多人皆降于李琢。七月，卢龙节度使李可举遣将破李克用于药儿岭，杀七千余人，李尽忠死。又于雄武军境内杀沙陀万余人。李琢、赫连铎进攻蔚州，李国昌战败，部众溃散，独与李克用及宗族人逃入达靼（时居于阴山）部落中。
黄巢渡江北进
广明元年（八八0）秋七月，黄巢自采石（今安徽马鞍山市东）渡长江，义军十五万人，未经战斗即占领和（今安徽和县）、滁（今安徽滁县）二州，进围天长（今安徽）、六合（今江苏），兵势甚盛。淮南将毕师铎劝高骈出战，佞臣吕用之怕毕师铎立功受宠，劝高骈坚守不战。高骈于是上表告急，不敢出战。表至朝廷，人情大骇，诏责高骈遣散诸道兵，致黄巢乘唐军无备渡江。高骈于是称病不出。唐廷诏河南诸道发兵备黄巢。九月，黄巢破天平节度使兼东面副都统曹全晸，乃北渡淮河，自称率土大将军，自淮而北、整装而行，不剽财货，唯取丁壮为兵。十月，破申州（今河南信阳）分兵入颍州（今安徽阜阳），宋州（今河南商丘）、徐州、兖州境，所至唐官吏皆逃窜。
黄巢克东都
广明元年（八八0）十一月中旬，黄巢率义军攻克汝州（今河南临汝），又马不停蹄，挥师北进。唐调河东（驻太原府）、天平（今山东东平北）等藩镇兵进剿。黄巢自称天补大将军，义军势如破竹，十七日攻克东都洛阳。唐东都留守刘允章率百官迎降，坊市晏然。义军号称六十万，黄巢准备率军立即西攻关中，推翻唐朝统治。唐汝郑都指挥使齐克让以万人退保潼关。
唐军拒守潼关
唐君臣在长安闻东都失陷，义军将大举入关，相对而泣，广明元年（八八0）十一月十二日延英殿奏对，田令孜议逃奔西蜀，僖宗不悦，请令孜发兵守潼关。潼关守将齐克让亦遣使求援。是日，僖宗幸左右神策军亲阅将士，以田令孜为左右神策军内外八镇及诸道兵马都指挥制置招讨使，杨复恭为副使；张承范为兵马先锋使兼把截潼关制置使。急发神策军弩手二千八百人，令张承范率领赴潼关拒守。神策军士多长安富室子弟，赂宦官挂名军籍，厚得廪赐。但华衣怒马，凭势使气，未经战阵，闻当出征，父子聚泣，多以金帛雇病坊贫人代行。
黄巢入长安
广明元年（八八0）十五月，黄巢率农民大军经陕（今河南陕县）、虢（今河南灵宝）直指潼关。唐将齐克让。张承范兵少无粮，仓皇逃走。义军力败唐守军，攻克潼关，留成令环据守。十二月三日，陷华州（今陕西华县），留乔铃据守，大军直指长安。四日，唐发布任命黄巢为天平节度使诏。五日凌晨，田令孜率神策兵五百人拥僖宗逃离长安。长安城于是大乱，兵民争入府库盗金帛。当天晡晚黄巢军前锋柴存入长安。唐金吾大将军张直方帅文武数十人于霸上迎黄巢。黄巢乘金装肩舆，义军士兵皆披发，衣锦绣，执刀排队相从；甲骑如流、辎重塞路，千里络绎不绝。长安居民夹道聚观。尚让遍谕之说：“黄王起兵，本为百姓，非如李氏不爱汝曹，汝曹但安居无恐”。义军见贫者，往往施与钱物。居数日，士兵掠市，尤恨官吏，捉到皆杀死。
大齐政权建立
黄巢尽杀长安李唐宗室。广明元年（八八0）十二月十三日，义军在长安建立政权，国号大齐，年号金统。黄巢即皇帝位于含元殿，命唐官三品以上悉停任，四品以下位如故；以妻曹氏为皇后；以尚让为太尉兼中书令、赵璋兼侍中，唐降将崔僇、杨希古并同平章事，孟楷、盖洪为左右仆射兼左右军中尉，费传古为枢密使，皮日休为翰林学士。黄巢下令，唐百官往赵璋府第报名者，复其官，搜获有藏匿民间者，皆杀。张直方多纳亡命，匿唐公卿于复壁，被查出杀死。十二月二十一日，义军杀唐宰相豆卢掾、崔沆等人。黄巢传檄诸道，唐藩镇投降大齐政权达十之三、四。
唐僖宗自许击球状元
广明元年（八八0）一月，左拾遗侯昌业上书极谏，称盗贼满关中，而僖宗却不亲政事，专务游戏，将危社稷。僖宗大怒，赐侯昌业死。僖宗好骑射、剑槊、法算，亦精音律。喜欢蹴鞠、斗鸡、赌鹅，而尤好击球，尝对优人石野猪说：“朕若应击球进士举，当为状元”。
高骈改杨子院为发运使
广明元年（八八0）二月，度支以国家用度不足，奏借富户及胡商货财。敕许借其半。淮南节度使兼盐铁转运使高骈不同意，此议遂寝。高骈又奏改杨子院为发运使。杨子院置于广陵（今江苏扬州），旧置留后（元和时，程异曾为此官），督东南贡赋漕运。自此改为发运使，直到宋朝，演变成江淮发运使。
陈敬瑄督蜀
宦官田令孜见关东农民起义军势力日盛，为自己求后路，阴有携僖宗幸蜀之计。奏以其兄陈敬瑄（田令孜本姓陈，许州人，因随义父入内侍省为宦官，遂冒田姓）及其腹心杨师立、牛勖、罗元杲镇三川。广明元年（八八0）三月，僖宗令四人击球赌三川，陈敬瑄得第一筹，即以为西川节度使，代崔安潜。六月，敬瑄至成都。八月，诏以崔安潜为太子宾客。陈敬瑄遂督镇西川。
郑从谠督河东
河东节度使康传圭专事威刑，为人残暴，部将作战不利即斩之。广明元年（八八0）正月，遣将张彦球将三千兵击沙陀，八日，行至百井（今太原阳曲县）军变，彦球率兵还晋阳（今山西太原），乱兵杀康传圭，监军出面慰谕乃平定，暂以张彦球为府城都虞候。三月十八日，朝廷以门下侍郎、同平章事郑从谠充河东节度使。因河东兵骄横，所处地位重要，故以宰相镇之，并许其自择参佐。从谠选择名士，府佐尽当时英才，时人谓之“小朝廷”；又多谋善断，绵里藏针，将士有为恶者，先觉而除之，有为善者抚慰不疑；信用张彦球，委以兵柄，而得其死力，河东军由是安定。
高骈任诸道兵马都统
淮南节度使高骈遣其将张璘等屡败黄巢农民军，宰相卢携奏以高骈为诸道行营都统，指挥各路兵马联合进攻黄巢军。广明元年（八八0）三月，高骈得到任命后，即传檄征天下各镇兵，自己也广为召募，合淮南和诸道之兵得七万人，威望大振，朝廷深为倚重。
许南诏和亲不称臣
广明元年（八八0）六月，唐僖宗命宰相议南诏和亲事，卢携、豆卢琢言和亲利多弊少。于是作诏给蜀西川节度使陈敬瑄，许南诏和亲，不称臣。并遣使往南诏。
河中王重荣作乱
广明元年（八八0）十一月，河中（今山西永济）镇都虞候王重荣举兵作乱，剽掠坊市，洗劫一空。朝廷不能制，召河中节度使同平章事李都回京任太子少傅。十一日，以王重荣权知河中留后。
卢携自杀
广明元年（八八0）十二月五日，田令孜闻黄巢农民军已入关，恐僖宗责怒于己，乃将一切罪过归之宰相卢携。诏罢卢携宰相，贬为太子宾客；以翰林学士承旨王徽、翰林学士裴沏并同平章事。是夜，携饮药自杀死。卢携，字子升，世居郑（今河南郑州）。进士及第，历官浙东府掾、右拾遗、户部侍郎、翰林学士承旨，乾符五年（八七八）入相。卢携外结藩镇高骈，与宰相郑畋等争权。黄巢在广州表求天平节度使，携欲激巢击诸道都统王铎，而使高骈立功，不许黄巢所请。黄巢渡江北进，高骈不敢出战，使唐举措失宜，天下危惧，人皆咎携。黄巢入京师，掘卢携棺磔其尸于长安市。
郑畋纠合官兵抗黄巢
唐凤翔节度使郑畋由长安逃归凤翔（今陕西境内），召将佐议拒黄巢。监军袁敬柔与黄巢使者草署降书，并宴使者，将佐皆哭。郑畋知将士仍心向唐。广明元竿（八八0）十二月底，郑畋刺指血书表，遣亲信向唐僖宗表忠心，又招将士刺血为盟，修守备，密约关内外合兵抗大齐。时神策禁军在关中者尚有数万，皆往从郑畋，军势复振。
王重荣败齐将朱温
广明元年（八八0）十二月十七日，唐夏绥节度使诸葛爽投降大齐，黄巢授为河阳节度使。河中留后王重荣初已降黄巢，这时，河中节度使李都投降大齐，王重荣又逐李都，归附唐朝，与唐义武节度使王处存连兵抗齐。黄巢遣将朱温、弟黄邺合兵讨河中（今山西永济），王重荣发兵与战，大破齐军，获粮食军仗四十余船，乃引兵营于渭北。
皮日休任大齐翰林学士
广明元年（八八0）十二月十三日，黄巢大齐政权任命皮日休为翰林学士。皮日休，字袭美、逸少，生年不详。襄阳（今湖北）人，居鹿门山，自号鹿门子、闲气布衣、醉吟先生、醉士、酒民等。出身寒门。为晚唐著名文学家，诗人。进士出身，任毗陵（今江苏常州）副使，于乾符五年（八七八）加入黄巢起义军，随义军进入长安。黄巢失败后至吴越依钱僇，后流寓宿州（今安徽宿县），钓卒于天复二年（九0二）以后。皮日休与杜荀鹤、聂夷中的诗作继承了中唐“新乐府运动”的传统。咸通七年（八六六），皮日休编成诗文集《皮子文薮》十卷。其中，文九卷，收有《鹿门隐书》、《十原》等；诗一卷，收有《正乐府》十首（《卒妻怨》、《橡媪叹》等），《三羞诗》三首等。皮日休写了许多政治诗。其散文和辞赋，大都借古讽今，抒写愤慨，文笔锋利，是晚唐进步诗派的代表。
画家孙位、张南本入蜀
广明元年（八八0）十二月，画家孙位、张南本随唐僖宗入蜀。孙位，生卒年不详。又名遇，号会稽山人。会稽（今浙江绍兴）人。擅画人物、松石、墨竹和佛道，尤以画水著名，与善画火的张南本并称于世。曾在蜀中应天、昭觉、福海等寺院作壁画，笔势飞动，气象雄壮。喜与方外人往还，豪贵相请，礼有少慢，纵赠千金，难留一笔。画迹有《说法太上像》、《马融像》、《四皓弈棋图》等二十七卷，著录于《宣和画谱》。传世作品有《竹林七贤图》残卷，（一名《高逸图》），卷前有宋徽宗赵佶题字，现藏上海博物馆。张南本，生卒年不详。初与孙位并学画水，皆得其法，后以为同能不如独胜，遂专意画火。论者谓“孙位画水，南本画火，代无及者”。与孙位并称于世。光启元年（885）西川节度使陈敬瑄于宝历寺置水陆院，请南本画《天神地只》、《三官五帝》、《雷公电母》、《岳渎神仙》及蜀中诸庙一百二十余，千怪万异，轰动一时。至五代孟蜀时，被人摹拓窃换而去，多散落于荆湖间。画迹尚有《金谷园图》、《勘书图》、《诗会图》等，录著于《益州名画录》；《观音图》、《文殊部从图》等录著于《宣和画谱》。
新罗普照禅师卒
广明元年（八八0），新罗普照禅师卒。普照久居中国，著有《修心诀》一卷，流传中国。
孙樵任职方郎中
广明元年（八八0），孙樵任职方郎中。孙樵（生卒年不详），字隐之，关东人。大中九年（八五五）进士，自称是韩愈文统的继承者。所作《读开元杂报》一文，为中国古代关于新闻报道的最早记载。有《孙樵集》。史载孙樵广明元年任职方郎中、上柱国，赐绯鱼袋。随唐僖宗奔岐、陇。其它事迹无闻。
通鉴记载
僖宗圣恭定孝皇帝上之下广明元年（庚子，公元八八零年） 
春，正月，乙卯朔，改元。 
沙陀入雁门关，寇忻、代。二月，庚戌，沙陀二万馀人逼晋阳，辛亥，陷太谷。遣汝州防御使博昌诸葛爽帅东都防御兵救河东。 
河东节度使康传圭，专事威刑，多复仇怨，强取富人财。遣前遮虏军使苏弘轸击沙陀于太谷，至秦城，遇沙陀，战不利而还，传圭怒，斩弘轸。时沙陀已还代北。传圭遣都教练使张彦球将兵三千追之。壬戌，至百井，军变，还趣晋阳。传圭闭城拒之，乱兵自西明门入，杀传圭。监军周从寓自出慰谕，乃定，以彦球为府城都虞候。朝廷闻之，遣使宣尉曰：“所杀节度使，事出一时，各宜自安，勿复忧惧。” 
左拾遗侯昌业以盗贼满关东，而上不亲政事，专务游戏，赏赐无度，田令孜专权无上，天文变异，社稷将危，上疏极谏。上大怒，召昌业至内侍省，赐死。 
上好骑射、剑槊、法算，至于音律、蒱博，无不精妙；好蹴鞠、斗鸡，与诸王赌鹅，鹅一头至直五十缗。尤善击球，尝谓优人石野猎曰：：朕若应击球进士举，须为状元。”对曰：“若遇尧、舜作礼部侍郎，恐陛下不免驳放。”上笑而已。度支以用度不足，奏借富户及胡商货财。敕借其半。盐铁转运使高骈上言：“天下盗贼蜂起，皆出于饥寒，独富户、胡商未耳。”乃止。高骈奏改杨子院为发运使。 
三月，庚午，以左金吾大将军陈敬瑄为西川节度使。敬瑄，许州人，田令孜之兄也。初，崔安潜镇许昌，令孜为敬瑄求兵马使，安潜不许。敬瑄因令孜得录左神策军，数岁，累迁至大将军。令孜见关东群盗日炽，阴为幸蜀之计，奏以敬瑄及其腹心左神策大将军杨师立、牛勖、罗元杲镇三川，上令四人击球赌三川，敬瑄得第一筹，即以为西川节度使，代安潜。 
辛未，以门侍郎、同平章事郑从谠同平章事，充河东节度使。康传圭既死，河东兵益骄，故以宰相镇之，使自择参佐。从谠奏以长安令王调为节度副使，前后部员外郎、史馆修撰刘崇龟为节度判官，前司勋员外郎、史馆修撰赵崇为观察判官，前进士刘崇鲁为推官。时人谓之小朝廷，言名士之多也。崇龟、崇鲁，政会之七世孙也。时承晋阳新乱之后，日有杀掠，从谠貌温而气劲，多谋而善断，将士欲为恶者，从谠辄先觉，诛之，奸猾惕息。为善者抚待无疑，知张彦球有方略，百井之变，非本心，独推首乱者杀之，召彦球慰谕，悉以兵柄委之，军中由是遂安。彦球为从谠尽死力，卒获其用。 
淮南节度使高骈遣其将张璘等击黄巢屡捷，卢携奏以骈为诸道行营兵马都统。骈乃传檄征天下兵，且广召募，得土客之兵共七万，威望大振，朝廷深倚之。 
安南军乱，节度使曾衮出城避之，诸道兵戍邕管者往往自归。 
夏，四月，丁酉，以太仆卿李琢为蔚、朔等州招讨都统、行营节度使。琢，听之子也。 
张璘渡江击贼帅王重霸，降之。屡破黄巢军，巢退保饶州，别将常宏以其众数万降。璘攻饶州，克之，巢走。时江、淮诸军屡奏破贼，率皆不实，宰相已下表贺，朝廷差以自安。 
以李琢为蔚朔节度使，仍充都统。 
以杨师立为东川节度使，牛勖为山南西道节度使。 
以诸葛爽为北面行营副招讨。 
初，刘巨容既还襄阳，荆南监军杨复光以忠武都将宋浩权知府事，泰宁都将段彦谟以兵守其城。诏以浩为荆南安抚使，彦谟耻居其下。浩禁军士翦伐街中槐柳，彦谟部卒犯令，浩杖其背。彦谟怒，扶刃驰入，并其二子杀之。复光奏浩残酷，为众所诛。诏以彦谟为朗州刺史，以工部侍郎郑绍业为荆南节度使。 
五月，丁巳，以汝州防御使诸葛爽为振武节度使。刘汉宏之党浸盛，侵掠宋、兖。甲子，征东方诸道兵讨之。 
黄巢屯信州，遇疾疫，卒徒多死。张璘急击之，巢以金啖璘，且致书请降于高骈，求骈保奏。骈欲诱致之，许为之求节钺。时昭义、感化、义武等军皆至淮南，骈恐分其功，乃奏贼不日当平，不烦诸道兵，请悉遣归。朝廷许之。贼诇知诸道兵已北渡淮，乃告绝于骈，且请战。骈怒，令璘击之，兵败，璘死，巢势复振。 
乙亥，以枢密使西门思恭凤翔监军。丙子，以宣徽使李顺融为枢密使。皆降白麻，于閤门出案，与将相同。 
西川节度使陈敬瑄素微贱，报至蜀，蜀人皆惊，莫知为谁。有青城妖人乘其声势，帅其党诈称陈仆射，止逆旅，呼巡虞候索白马甚急。马步使瞿大夫觉其妄，执之，沃以狗血，即引服，悉诛之。六月，庚寅，敬瑄至成都。 
黄巢别将陷睦州、婺州。 
卢携病风不能行，谒告。己亥，始入对，敕勿拜，遣二黄门掖之。携内挟田令孜，外倚高骈，上宠遇甚厚，由是专制朝政，高下在心。既病，精神不完，事之可否决于亲吏杨温、李修，货赂公行。豆卢?彖无他材，专附会携。崔沆时有启陈，常为所沮。 
庚子，李琢奏沙陀二千来降。琢时将兵万人屯代州，与卢龙节度使李可举、吐谷浑都督赫连铎共讨沙陀。李克用遣大将高文集守朔州，自将其众拒可举于雄武军。铎遣人说文集归国，文集执克用将傅文达，与沙陀酋长李友金、萨葛都督米海万、安庆都督史敬存皆降于琢，开门迎官军。友金，克用之族父也。 
庚戌，黄巢攻宣州，陷之。 
刘汉宏南掠申、光。 
赵宗政之还南诏也，西川节度使崔安潜表以崔澹之说为是，且曰：“南诏小蛮，本云南一郡之地。今遣使与和，彼谓中国为怯，复求尚主，何以拒之！”上命宰相议之。卢携、豆卢琢上言：“大中之末，府库充实。自咸通以来，蛮两陷安南、邕管，一入黔中，四犯西川，征兵运粮，天下疲弊，逾十五年，租赋太半不入京师，三使、内库由兹虚竭。战士死于瘴疠，百姓困为盗贼，致中原榛杞，皆蛮故也。前岁冬，蛮不为寇，由赵宗政未归。去岁冬，蛮不为寇，由徐云虔复命，蛮尚有冀望。今安南子城为叛卒所据，节度使攻之未下，自馀戍卒，多已自归，邕管客军，又减其半。冬期且至，倘蛮寇侵轶，何以枝梧！不若且遣使臣报复，纵未得其称臣奉贡，且不使之怀怨益深，坚决犯边，则可矣。”乃作诏赐陈敬瑄，许其和亲，不称臣，令敬瑄录诏白，并移书与之，仍增赐金帛。以嗣曹王龟年为宗正少卿充使，以徐去虔为副使，别遣内使，共赍诣南诏。秋，七月，黄巢自采石渡江，围天长、六合，兵势甚盛。淮南将毕师铎言于高骈曰：“朝廷倚公为安危，今贼数十万众乘胜长驱，若涉无人之境，不据险要之地以击之，使逾长淮，不可复制，必为中原大患。”骈以诸道兵已散，张璘复死，自度力不能制，畏怯不敢出兵，但命诸将严备，自保而已，且上表告急，称：“贼六十馀万屯天长，去臣城无五十里。”先是，卢携谓“骈有文武长才，若悉委以兵柄，黄巢不足平。”朝野虽有谓骈不足恃者，然犹庶几望之。乃骈表至，上下失望，人情大骇。诏书责骈散遣诸道兵，致贼乘无备渡江。骈上表言：“臣奏闻遣归，亦非自专。今臣竭力保卫一方，必能济办。但恐贼迤逦过淮，宜急敕东道将士善为御备。”遂称风痹，不复出战。 
诏河南诸道发兵屯溵水，泰宁节度使齐克让屯汝州，以备黄巢。 
辛酉，以淄州刺史曹全晸为天平节度使、兼东面副都统。 
刘汉宏请降。戊辰，以为宿州刺史。 
李克用自雄武军引兵还，击高文集于朔州，李可举遣行军司马韩玄绍邀之于药儿岭，大破之，杀七千馀人，李尽忠、程怀信皆死；又败之于雄武军之境，杀万人。李琢、赫连铎进攻蔚州，李国昌战败，部众皆溃，独与克用及宗族北入达靼。诏以铎为云州刺史、大同军防御使，吐谷浑白义成为蔚州刺史，萨葛米海万为朔州刺史，加李可举兼侍中。达靼本靺羯之别部也，居于阴山。后数月，赫连铎阴赂达靼，使取李国昌父子，李克用知之。时与其豪帅游猎，置马鞭、木叶或悬针，射之无不中，豪帅心服。又置酒与饮，酒酣，克用言曰：“吾得罪天子，愿效忠而不得。今闻黄巢北来，必为中原患，一旦天子若赦吾罪，得与公辈南向共立大功，不亦快乎！人生几何，谁能老死沙碛邪！”达靼知无留意，乃止。 
八月，甲午，以前西川节度使崔安潜为太子宾客、分司。 
九月，东都奏：“汝州所募军李光庭等五百人自代州还，过东都，烧安喜门，焚掠市肆，由长夏门去。” 
黄巢众号十五万，曹全晸以其众六千与之战，颇有杀获。以众寡不敌，退屯泗上，以俟诸军至，并力击之。而高骈竟不之救，贼遂击全晸，破之。 
徐州遣兵三千赴溵水，过许昌。徐卒素名凶悖，节度使薛能，自谓前镇彭城，有恩信于徐人，馆之球场。及暮，徐卒大噪，能登子城楼问之，对以供备疏阙，慰劳久之，方定。许人大惧。时忠武亦遣大将周岌诣溵水，行未远，闻之，夜，引兵还，比明，入城，袭击徐卒，尽杀之。且怨能之厚徐卒也，遂逐之。能将奔襄阳，乱兵追杀之，并其家。岌自称留后。汝、郑把截制置使齐克让恐为岌所袭，引兵还兖州，于是，诸道屯溵水者皆散。黄巢遂悉众渡淮，所过不虏掠，惟取丁壮以益兵。 
先是征振武节度使吴师泰为左金吾大将军，以诸葛爽代之。师泰见朝廷多故，使军民上表留己。冬，十月，复以师泰为振武节度使，以爽为夏绥节度使。 
黄巢陷申州，遂入颍、宋、徐、兖之境，所至吏民逃溃。 
群盗陷澧州，杀刺史李询、判官皇甫镇。镇举进士二十三上，不中第，询辟之。贼至，城陷，镇走，问人曰：“使君免乎？”曰：“贼执之矣。”镇曰：“吾受知若此，去将何之！”遂还诣贼，竟与同死。
十一月，河中都虞候王重荣作乱，剽掠坊市俱空。 
宿州刺史刘汉宏怨朝廷赏薄。甲寅，以汉宏为浙东观察使。 
诏河东节度使郑从谠以本道兵授诸葛爽及代州刺史朱玫，使南讨黄巢。乙卯，以代北都统李琢为河阳节度使。 
初，黄巢将渡淮，豆卢?彖请以天平节钺授巢，俟其到镇讨之，卢携曰：“盗贼无厌，虽与之节，不能止其剽掠，不若急发诸道兵扼泗州，汴州节度使为都统，贼既前不能入关，必还掠淮、浙，偷生海渚耳。”从之。既而淮北相继告急，携称疾不出，京师大恐。庚申，东都奏黄巢入汝州境。 
辛酉，以王重荣权知河中留后，以河中节度使同平章事李都为太子少傅。 
汝郑把截制置都指挥使齐克让奏黄巢自称天补大将军，转牒诸军云，“各宜守垒，勿犯吾锋！吾将入东都，即至京邑，自欲问罪，无预众人。”上召宰相议之。豆卢?彖、崔沆请发关内诸镇及两神策军守潼关。壬戌，日南至，上开延英，对宰要泣下。观军容使田令孜奏：“请选左右神策军弓弩手守潼关，臣自为都指挥制置把截使。”上曰：“侍卫将士，不习征战，恐未足用。”令孜曰：“昔安禄山构逆，玄宗幸蜀以避之。”崔沆曰：“禄山众才五万，比之黄巢，不足言矣。”豆卢?彖曰：“哥舒翰以十五万众不能守潼关，今黄巢众六十万，而潼关又无哥舒之兵。若令孜为社稷计，三川帅臣皆令孜腹心，比于玄宗则有备矣。”上不怿，谓令孜曰：“卿且为朕发兵守潼关。”是日，上幸左神策军，亲阅将士。令孜荐左军马军将军张承范、右军步军将军王师会、左军兵马使赵珂。上召见三人，以承范为兵马先锋使兼把截潼关制置使，师会为制置关塞粮料使，珂为句当寨栅使，令孜为左右神策军内外八镇及诸道兵马都指挥制置招讨等使，飞龙使杨复恭为副使。癸亥，齐克让奏：“黄巢已入东都境，臣收军退保潼关，于关外置寨。将士屡经战斗，久乏资储，州县残破，人烟殆绝，东西南北不见王人，冻馁交逼，兵械刓弊，各思乡闾，恐一旦溃去，乞早遣资粮及援军。”上命选两神策弩手得二千八百人，令张承范等将以赴之。 
丁卯，黄巢陷东都，留守刘允章帅百官迎谒。巢入城，劳问而已，闾里晏然。允章，乃之曾孙也。田令孜奏募坊市人数千以补两军。 
辛未，陕州奏东都已陷。壬申，以田令孜为汝、洛、晋、绛、同、华都统，将左、右军东讨。是日，贼陷虢州。 
以神策将罗元杲为河阳节度使。 
以周岌为忠武节度使。初，薛能遣牙将上蔡秦宗权调发至蔡州，闻许州乱，托云赴难，选募蔡兵，遂逐刺史，据其城。及周岌为节度使，即以宗权为蔡州刺史。 
乙亥，张承范等将神策弩手发京师。神策军士皆长安富家子，赂宦官窜名军籍，厚得禀赐，但华衣怒马，凭势使气，未尝更战陈。闻当出征，父子聚泣，多以金帛雇病坊贫人代行，往往不能操兵。是日，上御章信门楼临遣之。承范进言：“闻黄巢拥数十万之众，鼓行而西，齐克让以饥卒万人依托关外，复遣臣以二千馀人屯于关上，又未闻为馈饷之计，以此拒贼，臣窃寒心。愿陛下趣诸道精兵早为继援。”上曰：“卿辈第行，兵寻至矣！”丁丑，承范等至华州。会刺史裴虔馀徙宣歙观察使，军民皆逃入华山，城中索然，州库唯尘埃鼠迹，赖仓中犹有米千馀斛，军士裹三日粮而行。 
十二月，庚辰朔，承范等至潼关，搜菁中，得村民百许，使运石汲水，为守御之备。与齐克让军皆绝粮，士卒莫有斗志。是日，黄巢前锋军抵关下，白旗满野，不见其际。克让与战，贼小却，俄而巢至，举军大呼，声振河、华。克让力战，自午至酉始解，士卒饥甚，遂喧噪，烧营而溃，克让走入关。关左有谷，平日禁人往来，以榷征税，谓之“禁坑”。贼至仓猝，官军忘守之，溃兵自谷而入，谷中灌木寿藤茂密如织，一夕践为坦涂。承范尽散其辎囊以给士卒，遣使上表告急，称：“臣离京六日，甲卒未增一人，馈饷未闻影响。到关之日，巨寇已来，以二千馀人拒六十万众，外军饥溃，蹋开禁坑。臣之失守，鼎镬甘心。朝廷谋臣，愧颜何寄！或闻陛下已议西巡，苟銮舆一动，则上下土崩。臣敢以犹生之躯奋冒死之语，愿与近密及宰臣熟议，未可轻动，急征兵以救关防，则高祖、太宗之业庶几犹可扶持，使黄巢继安禄山之亡，微臣胜哥舒翰之死！” 
辛巳，贼急攻潼关，承范悉力拒之，自寅及申，关上矢尽，投石以击之。关外有天堑，贼驱民千馀人入其中，掘土填之，须臾，即平，引兵而度。夜，纵火焚关楼俱尽。承范分兵八百人，使王师会守禁坑，比至，贼已入矣。壬午旦，贼夹攻潼关，关上兵皆溃，师会自杀，承范变服，帅馀众脱走。至野狐泉，遇奉天援兵二千继至，承范曰：“汝来晚矣！”博野、凤翔军还至渭桥，见所募新军衣裘温鲜，怒曰：“此辈何功而然，我曹反冻馁！”遂掠之，更为贼乡导，以趣长安。贼之攻潼关也，朝廷以前京兆尹萧廪为东道转运粮料使。廪称疾，请休官，贬贺州司户。黄巢入华州，留其将乔钤守之。河中留后王重荣请降于贼。癸未，制以巢为天平节度使。 
甲申，以翰林学士承旨、尚书左丞王徽为户部侍郎，翰林学士、户部侍郎裴澈为工部侍郎，并同平章事。以卢携为太子宾客、分司。田令孜闻黄巢已入关，恐天子责己，乃归罪于携而贬之，荐徽、澈为相。是夕，携饮药死，澈，休之从子也。百官退朝，闻乱兵入城，布路窜匿，田令孜帅神策兵五百奉帝自金光门出，惟福、穆、泽、寿四王及妃嫔数人从行，百官皆莫知之。上奔驰昼夜不息，从官多不能及。车驾既去，军士及坊市民竞入府库盗金帛。 
晡时，黄巢前锋将柴存入长安，金吾大将军张直方帅文武数十人迎巢于霸上。巢乘金装肩舆，其徒皆被发，约以红缯，衣锦绣，执兵以从，甲骑如流，辎重塞涂，千里络绎不绝。民夹道聚观，尚让历谕之曰：“黄王起兵，本为百姓，非如李氏不爱汝曹，汝曹但安居毋恐。”巢馆于田令孜第，其徒为盗久，不胜富，见贫者，往往施与之。居数日，各出大掠，焚市肆，杀人满街，巢不能禁。尤憎官吏，得者皆杀之。 
上趣骆谷，凤翔节度使郑畋谒上于道次，请车驾留凤翔。上曰：“朕不欲密迩巨寇，且幸兴元，征兵以图收复。卿东扞贼锋，西抚诸蕃，纠合邻道，勉建大勋。”畋曰：“道路梗涩，奏报难通，请得便宜从事。”许之，戊子，上至婿水，诏牛勖、杨师立、陈敬瑄，谕以京城不守，且幸兴元，若贼势犹盛，将幸成都，宣豫为备拟。 
庚寅，黄巢杀唐宗室在长安者无遗类。辛卯，巢始入宫。壬辰，巢即皇帝位于含元殿，画皁缯为衮衣，击战鼓数百以代金石之乐。登丹凤楼，下赦书。国号大齐，改元金统。谓广明之号，去唐下体而著黄家日月，以为己符瑞。唐官三品以上悉停任，四品以下位如故。以妻曹氏为皇后。以尚让为太尉兼中书令，赵璋兼侍中，崔璆、杨希古并同平章事，孟楷、盖洪为左右仆射、知左右军事，费传古为枢密使。以太常博士皮日休为翰林学士。璆，邠之子也，时罢浙东观察使，在长安，巢得而相之。 
诸葛爽以工北行营兵顿栎阳，黄巢将砀山朱温屯东渭桥，巢使温诱说之，爽遂降于巢。温少孤贫，与兄昱、存随母王氏依萧县刘崇家，崇数笞辱之，崇母独怜之，戒家人曰：“朱三非常人也，汝曹善遇之。”巢以诸葛爽为河阳节度使，爽赴镇，罗元杲发兵拒之，士卒皆弃甲迎爽，元杲逃奔行在。 
郑畋还凤翔，召将佐议拒贼，皆曰：“贼势方炽，且宜从容以俟兵集，乃图收复。”畋曰：“诸君劝畋臣贼乎！”因闷绝仆地，甃伤其面，自午到明旦，尚未能言。会巢使者以赦书至，监军彭敬柔与将佐序立宣示，代畋草表署名以谢巢。监军与巢使者宴，乐奏，将佐以下皆哭。使者怪之，幕客孙储曰：“以相公风痹不能来，故悲耳。”民间闻者无不泣。畋闻之曰：“吾固知人心尚未厌唐，贼授首无日矣！”乃刺指血为表，遣所亲间道诣行在，召将佐谕以逆顺，皆听命，复刺血与盟，然后完城堑，缮器械，训士卒，密约邻道合兵讨贼，邻道皆许诺发兵，会于凤翔。时禁军分镇关中兵尚数万，闻天子幸蜀，无所归，畋使人招之，皆往从畋，畋分财以结其心，军势大振。 
丁酉，车驾至兴元，诏诸道各出全军收复京师。 
己亥，黄巢下令，百官诣赵璋第投名衔者，复其官。豆卢?彖、崔沆及左仆射于琮、右仆射刘邺、太子少师裴谂、御史中丞赵氵蒙、刑部侍郎李溥、京兆尹李汤扈从不及，匿民间，巢搜获，皆杀之。广德公主曰：“我唐室之女，誓与于仆射俱死！”执贼刃不置，贼并杀之。发卢携尸，戮之于市。将作监郑綦、库部郎中郑系义不臣贼，举家自杀。左金吾大将军张直方虽臣于巢，多纳亡命，匿公卿于复壁。巢杀之。 
初，枢密使杨复恭荐处士河间张氵睿，拜太常博士，迁度支员外郎。黄巢逼潼关，氵睿避乱商山。上幸兴元，道中无供顿，汉阴令李康以骡负糗粮数百驮献之，从行军士始得食。上问康：“卿为县令，何能如是？”对曰：“臣不及此，乃张氵睿员外教臣。”上召浚诣行在，拜兵部郎中。 
义武节度使王处存闻长安失守，号哭累日，不俟诏命，举军入援，遣二千人间道诣兴元卫车驾。 
黄巢遣使调发河中，前后数百人，吏民不胜其苦。王重荣谓众曰：“始吾屈节以纾军腐之患，今调财不已，又将征兵，吾亡无日矣！不如发兵拒之。”众皆以为然，乃悉驱巢使者杀之。巢遣其将朱温自同州，弟黄邺自华州，合兵击河中，重荣与战，大破之，获粮仗四十馀船，遣使与王处存结盟，引兵营于渭北。 
陈敬瑄闻车驾出幸，遣步骑三千奉迎，表请幸成都。时从兵浸多，兴元储偫不丰，田令孜亦功上。上从之。